ສະພາຕໍ່າສະຫະລັດ ມີກໍານົດຮັບຜ່ານ ຮ່າງກົດໝາຍ ຕັດພາສີເງິນເດືອນ ໃນມື້ນີ້
ສະພາຕໍ່າຂອງສະຫະລັດ ມີກໍານົດທີ່ຈະລົງຄະແນນສຽງ ເພື່ອຕໍ່ອາຍຸ ຮ່າງກົດໝາຍຕັດພາສີເງິນເດືອນ ໃນວັນສຸກມື້ນີ້.
ລັດຖະສະພາສະຫະລັດ ລຸນຫຼັງທີ່ໄດ້ມີການຖົກຖຽງໂຕ້ແຍ້ງທາງການເມືອງ ມາເປັນເວລາ ຫຼາຍໆເດືອນແລ້ວ ມີກຳນົດວ່າຈະຮັບຜ່ານຮ່າງກົດໝາຍຕໍ່ອາຍຸການຕັດພາສີເງິນເດືອນໃນ ວັນສຸກມື້ນີ້ທີ່ປະທານາທິບໍດີບາຣັກໂອບາມາເວົ້າວ່າ ມີຄວາມສຳຄັນຕໍ່ຄວາມເຂັ້ມແຂງຂອງ ເສດຖະກິດສະຫະລັດນັ້ນ ສະພາຕໍ່າຂອງສະຫະລັດຈະລົງຄະແນນສຽງກ່ຽວກັບຮ່າງກົດໝາຍທີ່ທາງສະພາສູງໄດ້ຮັບ ຮອງເອົາແລ້ວເພື່ອຕໍ່ອາຍຸເປັນເວລາສອງເດືອນໃນການຕັດພາສີເງິນເດືອນຊຶ່ງມີກຳນົດຈະ ໝົດອາຍຸລົງໃນທ້າຍປີນີ້ ບັນດາສະມາຊິກສະພາຕໍ່າຂອງພັກຣີພັບບລີກັນ ໄດ້ຮັບຄວາມ ກົດດັນເພື່ອໃຫ້ຮັບເອົາການຕໍ່ອາຍຸເປັນເວລາ 2 ເດືອນ ຮ່າງກົດໝາຍສະບັບນີ້ຈະສືບຕໍ່ໃນການເກັບພາສີເງິນເດືອນໃນອັດຕາ 4 2% ຊຶ່ງຖ້າບໍ່ດັ່ງ ນັ້ນແລ້ວກໍຈະໝົດອາຍຸລົງໃນວັນທີ 31 ທັນວາ ແລະອັດຕາພາສີຈະເພີ່ມຂຶ້ນເປັນ 6 2% ສຳລັບພວກຄົນງານຊາວອະເມຣິກັນ 160 ລ້ານຄົນ ຖ້າການຕົກລົງດັ່ງກ່າວ ຫາກໄດ້ຮັບການອະນຸມັດໃນວັນສຸກມື້ນີ້ ການເຈະລະຈາຮອບໃໝ່ ກໍຈະເລີ່ມຂຶ້ນໃນເດືອນມັງກອນ ເພື່ອຕໍ່ອາຍຸການຕັດພາສີອອກໄປອີກ 10 ເດືອນ ປະທານາທິບໍດີໂອບາມາກ່າວວ່າ ຂໍ້ຕົກລົງໃໝ່ດັ່ງກ່າວນີ້ ແມ່ນສິ່ງຖືກຕ້ອງທີ່ຄວນກະທຳ ເພື່ອສ້າງຄວາມເຂັ້ມແຂງໃຫ້ແກ່ບັນດາຄອບຄົວເຮັດໃຫ້ເສດຖະກິດເຕີບໂຕແລະສ້າງວຽກ ການໃໝ່ ຂໍ້ຕົກລົງຊົ່ວຂາວທີ່ວ່ານີ້ ຍັງຈະສືບຕໍ່ຈ່າຍເງິນຫວ່າງງານ ໃຫ້ແກ່ພວກທີ່ສູນເສຍວຽກການ ເຮັດຕະຫຼອດທັງຈ່າຍເງິນໃຫ້ພວກທ່ານໝໍ ທີ່ປິ່ນປົວພວກຄົນເຈັບ ທີ່ໃຊ້ເມດີແຄໃນອັດຕາ ປັດຈຸບັນ ເພື່ອຫຼີກລ້ຽງໃນໝາຍກຳນົດການຕັດສຳລັບເງິນຊົດໃຊ້ທີ່ຈະໄດ້ຮັບນັ້ນ